CELEX: 62008TN0188
Language: sk
Date: 2008-05-13 00:00:00
Title: Vec T-188/08: Žaloba podaná 13. mája 2008 – Infeurope/Komisia

5.7.2008   
            
            
               SK
            
            
               Úradný vestník Európskej únie
            
            
               C 171/48
            
         Žaloba podaná 13. mája 2008 – Infeurope/Komisia
   (Vec T-188/08)
   (2008/C 171/91)
   Jazyk konania: angličtina
   Účastníci konania
   
      Žalobkyňa: infeurope SA (Luxemburg, Luxembursko) (v zastúpení: O. Mader, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               určiť, že Komisia Európskych spoločenstiev opomenula zrušiť rozhodnutie o uzatvorení rámcových zmlúv vo verejnom obstarávaní AO/026/06 ÚHVT na poradenské služby, audit a štúdie,
            
         
               —
            
            
               určiť, že Komisia Európskych spoločenstiev opomenula vypovedať jednotlivé zmluvy uzatvorené na základe uvedených rámcových zmlúv,
            
         
               —
            
            
               uložiť Komisii Európskych spoločenstiev, aby žalobkyni zaplatila sumu 35 950 eur spolu so 4 %-ným úrokom zo sumy 33 050 eur od 19. decembra 2006, 4 %-ným úrokom zo sumy 2 900 eur od 14. decembra 2007, ako aj 8 %-ným úrokom zo sumy 35 950 eur odo dňa vyhlásenia rozsudku,
            
         
               —
            
            
               uložiť Komisii Európskych spoločenstiev, aby žalobkyni zaplatila sumu 646 631,27 eura spolu so 4 %-ným úrokom z tejto sumy od 14. mája 2008, ako aj 8 %-ným úrokom z tejto sumy odo dňa vyhlásenia rozsudku,
            
         
               —
            
            
               uložiť Komisii Európskych spoločenstiev, aby predložila určité doklady týkajúce sa hodnotenia ponúk,
            
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   Žalobkyňa navrhuje určiť, že Komisia opomenula zrušiť rozhodnutie Úradu pre harmonizáciu vnútorného trhu (ÚHVT), ktorým boli uzatvorené viaceré rámcové zmluvy v rámci verejného obstarávania AO/026/06 „E-Alicante: poradenské služby, audit a štúdie“ (1) a opomenula vypovedať jednotlivé zmluvy uzatvorené na základe rámcovej zmluvy.
   Žalobné dôvody a hlavné tvrdenia žalobkyne sú totožné so žalobnými dôvodmi a tvrdeniami vo veci T-176/08 infeurope/Komisia.
   
      (1)  Ú. v. EÚ, 2006, S 210-223510.